ચકચારભર્યા બિટકોઇન કેસમાં સીઆઇડી ક્રાઇમ દ્વારા અમરેલી પીઆઇ અનંત પટેલના સાત દિવસના રિમાન્ડ પૂરા થતાં આજે તેમને સ્પેશ્યલ એસીબી કોર્ટમાં રજૂ કરાયા હતા, જયાં સરકારપક્ષ તરફથી મુખ્ય સરકારી વકીલ સુધીર બી.બ્રહ્મભટ્ટે આરોપી પીઆઇ અનંત પટેલના વધુ સાત દિવસના રિમાન્ડની માંગણી કરતાં જણાવ્યું હતું કે, આરોપી પીઆઇ અનંત પટેલે આ કેસમાં અન્ય સહઆરોપી એસપી જગદીશ પટેલ સાથે મળી સમગ્ર ગુનાહિત કાવતરાને અંજામ આપ્યો છે અને તેથી તેની ખૂટતી કડીઓ મેળવવાની જરૂરી હોઇ આરોપીના વધુ રિમાન્ડ મંજૂર કરવા જાઇએ.